CELEX: 62019CN0427
Language: sk
Date: 2019-06-04 00:00:00
Title: Vec C-427/19: Návrh na začatie prejudiciálneho konania, ktorý podal Sofijski rajonen săd (Bulharsko) 4. júna 2019 — Poisťovacia akciová spoločnosť „Bulstrad Vienna Insurance Group“ AD/Poisťovňa „Olympic“

26.8.2019   
            
            
               SK
            
            
               Úradný vestník Európskej únie
            
            
               C 288/30
            
         
      Návrh na začatie prejudiciálneho konania, ktorý podal Sofijski rajonen săd (Bulharsko) 4. júna 2019 — Poisťovacia akciová spoločnosť „Bulstrad Vienna Insurance Group“ AD/Poisťovňa „Olympic“
      (Vec C-427/19)
      (2019/C 288/37)
      Jazyk konania: bulharčina
      
         Vnútroštátny súd, ktorý podal návrh na začatie prejudiciálneho konania
      
      Sofijski rajonen săd
      
         Účastníci konania pred vnútroštátnym súdom
      
      
         Žalobca: Poisťovacia akciová spoločnosť „Bulstrad Vienna Insurance Group“ AD
      
         Žalovaný: Poisťovňa „Olympic“
      
         Prejudiciálne otázky
      
      
                  1.
               
               
                  Má sa pri výklade článku 630 Kodeks za zastrahovaneto (zákonník o poisťovníctve) s prihliadnutím na článok 274 smernice 2009/138/ES (1) z 25. novembra 2009 o začatí a vykonávaní poistenia a zaistenia (Solventnosť II) vychádzať z toho, že rozhodnutie orgánu členského štátu o tom, že poisťovni odníma povolenie a ustanovuje jej predbežného likvidátora, pričom nebola začatá súdna likvidácia poisťovne, predstavuje „rozhodnutie o začatí likvidácie poisťovne“?
               
            
                  2.
               
               
                  Ak právo členského štátu, v ktorom má svoje sídlo poisťovateľ, ktorému bolo odňaté povolenie a ktorému bol ustanovený predbežný likvidátor, ustanovuje, že v prípade ustanovenia predbežného likvidátora sa musia prerušiť všetky súdne konania proti tejto spoločnosti, musia podľa článku 274 smernice Európskeho parlamentu a Rady 2009/138/ES z 25. novembra 2009 o začatí a vykonávaní poistenia a zaistenia (Solventnosť II) súdy iných členských štátov uplatniť tieto právne predpisy aj v prípade, ak to ich vnútroštátne právo výslovne neustanovuje?
               
            
         (1)  Ú. v. EÚ L 335, 2009, s. 1.